Tempada 2009-10 do HC Liceo

A **tempada 2009-2010** foi a 31ª tempada do H.C. Liceo na OK Liga de xeito consecutivo e dende a súa fundación en 1972. Esta tempada será lembrada por tódolos seareiros verdibrancos polo reencontro do club cos títulos, logo de conseguir a súa 3ª Copa CERS.

## Equipo
**Adestrador:** Carlos Gil
**Axudante do adestrador:** Ramón Canalda
**Preparador físico:**  Óscar Viana González

### Altas
*  Carlos Gil (Vigo Stick)
*  Ricardo Barreiros (SL Benfica)
*  Marc Gual Reus Deportiu

### Baixas
*  José Querido Juventude de Viana
*  Reinaldo García FC Barcelona

## Clasificacións
* Campión do VIII Torneio José Eduardo dos Santos en Luanda (Angola).
* Campión da II Copa Galiza fronte ao CP Cerceda e o Vigo Stick.
* Eliminado nas semifinais da Copa do Rei polo C.P. Vilanova por 3-4, nun partido que gañaba a falta de dous minutos para o final, cando o Vilanova anotou dous goles que lle darían o pase á final fronte ao CP Vic e deixarían novamente aos liceístas ás portas dunha final de Copa e rematando coas esperanzas de alzar a 10ª Copa do Rei do club galego.
* Campión da Copa CERS 2010 gañando na final por 7-2 ao Blanes HC en Torres Novas (Portugal) logo de superar a un ultradefensivo Igualada HC por 2 goles a 1 na primeira semifinal da Final a Catro disputada na localidade lusa. O Liceo perdeu un único partido fronte ao UD Oliveirense na súa visita a Oliveira de Azeméis (Portugal) por 4-3 no partido de ida dos cuartos de final, remontando logo o marcador na Coruña cun 5-1.
* Subcampión da OK Liga por detrás do FC Barcelona con 72 puntos (4 menos que os azulgranas), logo de encabezar a clasificación durante boa parte dunha tempada na que ademais tan só cederon tres puntos na casa. A liga decidiuse no Pazo dos Deportes de Riazor cando na xornada 28 o Barcelona, que chegaba cun punto de vantaxe sobre os coruñeses, venceu por un 0-5 que non fixo xustiza ao xogo realizado por uns e outros, nun partido no que os árbitros se alzaron como os grandes protagonistas deixando xogar aos cataláns fora do regulamento, o que deixou a liga practicamente decidida a falta de dúas xornadas.

## Goleadores
### OK Liga
* Pablo Álvarez:  43 goles 
* Jordi Bargalló: 36  
* Josep Lamas: 24  
* Ricardo Barreiros: 21  
* Marc Gual: 18  
* Martín Payero: 11  
* Jesús Gende: 4  
* J.M. Grasas: 2

### Copa do Rei
* Pablo Álvarez: 3 goles
* Jordi Bargalló: 2 
* Ricardo Barreiros: 1 
* Josep Lamas: 1

### Copa CERS
* Marc Gual: 11 goles
* Josep Lamas: 9 
* Pablo Álvarez: 8 
* Jordi Bargalló: 5
* Ricardo Barreiros: 5
* Martín Payero: 3

## Galardóns individuais
* Marc Gual: elixido como mellor xogador da OK Liga.
* Pablo Álvarez: pichichi da OK Liga xunto con Toni Pérez (CP Cerceda)
* Marc Gual: premiado polo CSD coa medalla de bronce da *"Real Órden del Mérito Deportivo "* pola súa traxectoria xunto con Josep María Ordeig (FC Barcelona) e Marc Torra (CP Vic).
* Pablo Álvarez: mellor xogador da OK Liga segundo Solohockey.net, ademais os tamén liceístas Jaume Llaverola, Marc Gual e Jordi Bargalló formaron parte do "Top 10", formando parte do mellor quinteto da Liga Pablo Álvarez e Marc Gual.

## Véxase tamén 
### Outros artigos 
* Tempada 2009-2010 da OK Liga
* Copa do Rei 2010
* Copa CERS 2010